Quan encara se trobaba en o hespital, conoixió que o Exercito alemán reblaba en o frent occidental, as noticias d'a Revolución en Berlín, o motín d'a Kaiserliche Marine, l'abdicación d'o kaiser Guillén II y a suya fuyita enta os Países Baixos, a proclamación d'a Republica por o socialista Philipp Scheidemann y a sinynatura de l'armisticio de 1918. Incapable de comprender os feitos escaicitos, Hitler s'adhibió dende ixe momento a la teoría d'a Dolchstoßlegende u punyalada en a esquena, seguntes a quala o Exercito alemán no heba perdito a guerra en o frent, sino que nomás a traidoría d'os chodigos y d'as chents de cucha en a retaguardia heban feito posible a redota alemana; ista teoría estió muit estendillata en os medios d'o nacionalismo alemán. Seguntes diz en Mein Kamp, fue en ixe inte quan prenió a decisión de dentrar en a vida politica.